Nu får OnePlus 12 ejere helt ny brugerflade

OnePlus 12 brugere kan se frem til en væsentlig opdatering af deres telefoner i morgen, onsdag den 30. oktober. Her frigiver OnePlus nemlig for den åbne betaversion af OxygenOS 15, der som bekendt er bygget ovenpå Android 15.

I første omgang er det udelukkende ejere af den seneste topmodel, OnePlus 12, der kan komme med ombord. Men på sigt vil også tidligere OnePlus-telefoner blive inviteret med indenfor. Se en liste over kompatible enheder nederst i artiklen.

Først en oversigt over, hvad opdateringen har at byde på. Ifølge OnePlus er der fokuseret på hastighed, design og AI for at forbedre brugeroplevelsen.

1. Nyt design og brugeroplevelse

OxygenOS 15 har en ny visuel stil, herunder en ny opstartsanimation, nye ikoner, flere valgmuligheder for hyldekort og flere muligheder for fingeraftrykslåsning. OnePlus har implementeret omfattende Shimmering Effects og Gaussian Blur på tværs af forskellige brugermiljøer, hvilket skal skabe “en naturlig og harmonisk visuel oplevelse”. Derudover er elementer som indstillinger, meddelelsesbjælker og kontrolcentre blevet strømlinet.

Funktionen Share with iPhone gør det nemmere at dele indhold mellem OnePlus og iPhone, og med OnePlus OneTake bliver oplåsning af telefonen mere visuelt tiltalende. Open Canvas bliver også tilgængelig på flere enheder i et rektangulært design.

2. Parallell Processing

Denne OnePlus-specifikke funktion skal give hurtigere overgange mellem apps og levere en mere jævn brugeroplevelse. Brugere kan åbne og skifte mellem mere end 20 apps samtidigt og fortsat få en stabil og glidende oplevelse, hævdes det. OnePlus har fjernet unødvendige funktioner for at frigøre mere lagerplads til apps og filer, hvilket betyder en besparelse på næsten 20 procent sammenlignet med OxygenOS 14 på en OnePlus 12.

3. Øget produktivitet og kreativitet med AI

OxygenOS 15 er naturligvis også blevet udstyret med kunstig intelligens. Opdateringen introducerer en hel stribe AI funktioner, der skal øge produktiviteten og kreativiteten. Her er et overblik:

Google Gemini. I de kommende OnePlus-flagskibsenheder vil Gemini-appen fungere som standard AI-assistent, der skal forbedre kreative evner og driftsoplevelsen. Gemini tilbyder en chatfunktion, som hjælper med skrivning, planlægning og læring. Med Gemini Live kan brugeren deltage i naturlige samtaler ved at bruge stemmen til at brainstorme ideer eller forenkle komplekse emner. Gemini Live vil snart være tilgængelig på over 40 sprog.

AI Notes giver brugeren mulighed for at forbedre og justere noter samt transkribere samtaler og opsummere idéer. Med AI Reply bliver det nemmere at generere svar i chatapps.

Forbedrede søgninger. Intelligent Search er en ny AI-drevet funktion, der skal forbedre søgeoplevelsen. Med Intelligent Search kan brugere nu indlede en menneskelignende samtale med enheden, hvilket konverterer forespørgsler om specifikke svar i filer, indstillinger eller noter til de mest relevante resultater.

Med et enkelt langt tryk på navigationslinjen eller startknappen giver Circle to Search by Google brugerne mulighed for hurtigt at søge efter billeder eller tekst på skærmen ved at tegne en cirkel, skrive, trykke og fremhæve. Derudover giver Pass Scan brugerne mulighed for hurtigt at scanne boardingkort, uanset om de er på papir eller i digital form.

Kreativ fotografering. Med værktøjer som AI Detail Boost kan billedkvaliteten forbedres fra lav opløsning til 4K med ét klik. Funktionen er integreret i enhedens billedgalleri og identificerer automatisk billeder med lav opløsning. Med AI Unblur forbedres slørede billeder, og med AI Reflection Eraser fjernes refleksioner fra glas og vinduer for en renere billedoplevelse.

4. Sikkerhed og tryghed

OxygenOS 15 vil naturligvis også udnytte de nye sikkerhedsfunktioner, der er bygget ind i Android 15. Google Play Protect live threat detection bruges til at analysere app-adfærd, opdage potentiel malware og hjælpe med at sikre enhedens sikkerhed. Når bevægelser, der er typiske for tyveri, registreres — for eksempel hvis nogen pludselig tager din enhed og forsøger at løbe væk — låses enheden automatisk.

Yderligere beskyttelse omfatter en fjernlåsefunktion, der gør det muligt at låse telefonen ved blot at bruge telefonnummeret, uden at der kræves login til en Google-konto, samt en offline-lås, der aktiveres, hvis telefonen forbliver offline i længere tid for at beskytte mod datatyveri. Desuden kræver følsomme handlinger, såsom deaktivering af tyverisikringsfunktioner eller Find My Device, biometrisk verifikation, hvilket tilføjer et ekstra lag af beskyttelse.

Kompatible enheder

Som sagt er dert OnePlus 12 telefoner, der kommer først til fadet. Senere åbnes der for tidligere modeller. Præcis hvilke er endnu ikke meldt officielt ud, men ifølge læks på nettet, kan ejere af følgende mobiltelefoner (og en enkelt tablet) se frem til OxygenOS 15 i nær fremtid:

OnePlus 12R

OnePlus Open

OnePlus 11

OnePlus 11R

OnePlus 10 Pro

OnePlus 10T

OnePlus 10R

OnePlus Nord 4

OnePlus Nord CE 4

OnePlus Nord CE 4 Lite

OnePlus Nord 3

OnePlus Nord CE 3

OnePlus Nord CE 3 Lite

OnePlus Pad

Nu får OnePlus 12 ejere helt ny brugerflade